CELEX: 32011R0603
Language: fi
Date: 2011-06-20 00:00:00
Title: Komission täytäntöönpanoasetus (EU) N:o 603/2011, annettu 20 päivänä kesäkuuta 2011 , tiettyjen tavaroiden luokittelusta yhdistettyyn nimikkeistöön

23.6.2011   
            
            
               FI
            
            
               Euroopan unionin virallinen lehti
            
            
               L 163/10
            
         KOMISSION TÄYTÄNTÖÖNPANOASETUS (EU) N:o 603/2011,
   annettu 20 päivänä kesäkuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara, joka on erityisesti suunniteltu asennettavaksi tietyn moottoriajoneuvomallin merkinantolaitteisiin.
                  Tavara koostuu kahdesta toisiinsa liitetystä elektronisesta rakenneyhdistelmästä, joista kummassakin on painettuja piirejä, passiivisia komponentteja (kondensaattoreita ja vastuksia) ja aktiivisia komponentteja (diodeja, valodiodeja (LED), transistoreita ja integroituja piirejä). Toinen levy on varustettu liitännällä sen yhdistämiseksi moottoriajoneuvon valaistusjärjestelmään.
                  Valodiodit tuottavat merkinantotoiminnon.
                  
                      (1) Katso kuva.
               
               
                  8512 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 2 huomautuksen b alakohdan ja CN-koodien 8512, 8512 90 ja 8512 90 90 nimiketekstien mukaisesti.
                  Koska tavara koostuu elektronisista rakenneyhdistelmistä, joissa on painettuja piirejä (ks. selittävät huomautukset yhdistettyyn nimikkeistöön, elektronisia rakenneyhdistelmiä koskeva alanimike 8443 99 10), se ei täytä puolijohdekomponentteja ja elektronisia integroituja piirejä koskevia vaatimuksia (ks. 85 ryhmän 8 huomautus). Sen vuoksi luokittelu nimikkeisiin 8541 ja 8542 ei tule kyseeseen.
                  Koska tavara ei ole täydellinen vaan sen on suunniteltu erityisesti käytettäväksi yhdessä linssien kaltaisten muiden osien kanssa moottoriajoneuvojen merkinantolaitteissa, luokittelu CN-koodiin 8512 20 00 ei tule kyseeseen.
                  Sen vuoksi tavara on luokiteltava CN-koodiin 8512 90 90 sellaisen sähköllä toimivan valaistus- tai merkinantolaitteen osana, jollaista käytetään moottoriajoneuvoissa.
               
            
         
      
         (1)  Kuva on ainoastaan ohjeellinen.